Federer, Nadal binnekort in Kaapstad in aksieRafael Nadal van Spanje (regs) en Switzerland se Roger Federer (AP Photo/Pavel Golovkin). Die datum, tyd en plek is dalk nog nie gefinaliseer nie, maar Roger Federer en Rafael Nadal beplan om volgende jaar ’n vertoonwedstryd in Kaapstad te speel. Die 37-jarige Federer, wie se ma Lynette ’n Suid-Afrikaner is, het dié nuus in ’n onlangse onderhoud met die glanstydskrif Vogue bekendgemaak. “Hy is ongelooflik gefokus wanneer hy op die baan is, maar hy is terselfdertyd ook baie eerlik sodra hy van die baan stap. Dan het hy ook ’n hart van goud,” het Federer gesê toe hy oor Nadal gepols is. Die vertoonwedstryd sal ten bate van sy liefdadigheidsorganisasie – die Roger Federer Foundation (RFF) wees. “Rafael is ook bereid om my van hulp te wees met my liefdadigheidswerk. Ek sien baie daarna uit – dankie Rafa! Ons gaan poog om die bywoningsrekord vir ’n tenniswedstryd in Kaapstad te breek.”